AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir perdavimo valdyti, naudoti ir disponuoti juo patikėjimo teise

1. **Parengto tarybos sprendimo projekto tikslai ir uždaviniai**

Lietuvos nacionalinis kultūros centras 2017 m. rugsėjo 29 d. raštu Nr. R1-444 „Dėl valstybės turto perdavimo“ informavo, kad Lietuvos Respublikos kultūros ministerija, įgyvendindama Dainų švenčių tradicijos tęstinumo 2016-2018 m. programą, rengia Lietuvos Respublikos Vyriausybės nutarimo „Dėl valstybės turto perdavimo“ projektą, kuriuo vadovaujantis savivaldybės nuosavybėn bus perduoti iš valstybės biudžeto lėšų įsigyti tautiniai ir baltų genčių kostiumai, jų detalės bei muzikos instrumentai. Perduodamas trumpalaikis turtas skirtas savivaldybės savarankiškosios funkcijos - gyventojų bendrosios kultūros ugdymo ir etnokultūros puoselėjimo – įgyvendinimui.

Kadangi Molėtų rajono savivaldybėje Dainų švenčių tradicijos tęstinumo 2016-2018 m. programą įgyvendina Molėtų kultūros centras (toliau – Centras), perimtas turtas perduodamas Centrui valdyti, naudoti ir disponuoti juo patikėjimo teise.

Parengto sprendimo projekto tikslas - sutikti perimti Molėtų rajono savivaldybės nuosavybėn trumpalaikį turtą ir perduoti jį Centrui valdyti, naudoti ir disponuoti juo patikėjimo teise.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys, 20 straipsnio 1 dalies 4 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės meno kolektyvai, dalyvaudami Dainų šventėse ir kituose renginiuose, turės tinkamą aprangą ir galimybę ją naudoti renginių metu.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.